རིམ་པས་འཛམ་བུ་གླིང་གི་གནས་ཚུལ་ཆ་ཚང་ཕྱོགས་ཡོངས་ནས་ཞིབ་འཇུག་བྱས་པ་ཡིན་ན།ང་རང་ཚོས་བོད་ལ་ལོ་སྟོང་ཕྲག་རིང་བདག་པོ་བརྒྱབ་པའི་སངས་རྒྱས་པའི་ཆོས་དེ་འཛམ་བུ་གླིང་སྤྱི་ལ་ཕན་ཐོགས་ཡོད་པ་ཞིག་དང༌།རིག་གཞུང་གཏིང་ཟབ་ཡོད་པ་ཞིག་རེད།ཐར་པ་དང་ཐམས་ཅད་མཁྱེན་པའི་གོ་འཕང་སྒྲུབ་ཟེར་བ་གནས་ཚུལ་ཐ་དད་རེད།གང་ལྟར་མིའི་སེམས་ཀྱི་རྣམ་གཞག་ཅིག་བཤད་ཡོང་དུས་སངས་རྒྱས་པའི་ཆོས་དེ་རྒྱ་ཆེ་ཤོས་དང་གཏིང་ཟབ་ཤོས་ཡིན་པ་མཐུན་སྣང་དུ་གྲུབ་བསྡད་པ་ཞིག་རེད།སྤྱིར་ཆོས་དང་ཡང་སྒོས་སངས་རྒྱས་པའི་ཆོས་དེ་དུས་རབས་ཉེར་གཅིག་པའི་ནང་འབྲེལ་བ་ཡོད་པ་དང་དགོས་མཁོ་ཡོད་པ་ཞིག་གསལ་པོ་རེད།དུས་རབས་ཉི་ཤུ་པའི་ནང་དུ་དངོས་པོ་ཡར་རྒྱས་ཤུགས་ཆེན་པོ་ཕྱིན་པ་རེད།སྔར་སུ་གཅིག་གི་རྨི་ལམ་ལ་ཡང་མེད་པའི་དངོས་པོ་ཡར་རྒྱས་ཚད་མཐོན་པོ་ཕྱིན་པ་རེད།